kardosdrur/scandi-wiki huggingface dataset:
Europa-Parlamentsvalget 2014 i Storbritannien

Europa-Parlamentsvalget 2014 i Storbritannien fandt sted tirsdag den 22. maj 2014. Ved valget skal der vælges 73 medlemmer til Europa-Parlamentet. I valget, vælger vælgerne medlemmer af registrerede britiske partier, hvorefter de valgte medlemmer danner politiske grupper i Europa-Parlamentet sammen med medlemmer af partier fra andre medlemsstater med samme politiske tilhørsforhold.

Partiet 
Kun indvalgte partier med i listen

Storbritannien
Politiske valg i Storbritannien
Green Party of England and Wales

Green Party of England and Wales er et britisk politisk parti, der har sine ideologiske rødder i grøn ideologi, grøn socialisme og økologisme.

Partiet har eksisteret i sin nuværende form siden 1990, men dets historie går dog helt tilbage til 1972. Siden september 2018 har Jonathan Bartley og Siân Berry delt posten som leder af partiet. I september 2019 havde partiet et medlemstal på 50.000.

Først startede partiet med at omfatte hele Storbritannien, men i løbet af 1990'erne brød partiets organisationer i Skotland og Nordirland ud; i Skotland oprettedes Scottish Green Party.

Den største popularitet partiet hidtil har opnået var i slutningen af 1980'erne, da partiet fik 2 millioner stemmer, tilsvarende 15 % af stemmene, ved Europa-Parlamentsvalget i 1989.

Referencer

Eksterne henvisninger 
 Green Party of England and Wales's hjemmeside

Etableret i 1990
Politiske partier i Storbritannien
Grønne partier
Joseph Frøhlich

Joseph Dominicus Leonardus Frøhlich (1796 – 27. februar 1840) var en dansk cellist og fløjtenist, bror til J.F. Frøhlich. Hans søster var gift med Gottlob Friedrich Kittler.

Han var søn af oboist Stephan Frölich (ca. 1757-1841) og Ane Rosina Neumann (ca. 1763-1841). Forældrene var indvandret fra Tyskland, og faderen var militærmusiker. Selv blev Joseph Frølich ansat i Det Kongelige Kapel. Frølich var violinlærer for den unge J.P.E. Hartmann.

Han var gift med Marie Heisted.

Kilder 
 J.F. Frøhlichs Symfoni i Es-dur - Det Kongelige Bibliotek

Cellister fra Danmark
Fløjtenister fra Danmark
Kongelige kapelmusici fra Danmark
Danskere i 1800-tallet
Katolikker fra Danmark
Edgar Babayan

Edgar Babayan (født 28. oktober 1995 i Berlin) er en armensk fodboldspiller, der spiller for Randers FC.

Karriere

Randers FC 
Edgar Babayan begyndte at spille fodbold som 7-årig i Randers Freja. Her spillede han i hele sin ungdom, indtil det i februar 2014 blev meddelt, at han fra sommeren 2014 fik en professionel kontrakt og blev en del af den professionelle trup i Randers FC.

Hobro IK 
Den 27. januar 2017 blev det offentliggjort, at Edgar Babayan blev udlejet til Hobro IK for resten af 2016-17-sæsonen. Efter afslutningen af sæsonen, der betød oprykning for Hobro, skiftede han til klubben på en toårig kontrakt. Det følgende forår forlængede parterne kontrakten, så den løber til sommeren 2021.

Landshold 
Som ung spiller fik Babayan tilbud om at spille på armenske ungdomslandshold, men afslog, idet han håbede på at komme på danske landshold. Han opnåede en enkelt kamp på , men senere blev han udtaget til Armeniens A-landshold, hvor han fik sin debut 29. maj 2018 i en venskabskamp mod , hvor han blev skiftet ind efter 58 minutter.

Privatliv 
Edgar Babayan er født i Berlin af armenske forældre. Som to-årig kom han til Danmark sammen med sine forældre, og familien har boet i Randers siden 1998.

Referencer

Eksterne henvsininger 

 Edgar Babayan  på randersfc.dk

Fodboldspillere fra Danmark
Fodboldspillere fra Randers FC
Fodboldspillere fra Hobro IK
Mikkel Kallesøe

Mikkel Kallesøe Andreasen (født 20. april 1997 i Lemvig) er en dansk fodboldspiller, der spiller for Randers FC i Superligaen.

Han har tidligere spillet for Viborg FF i efteråret 2017, hvortil han var på leje.

Klubkarriere 
Kallesøe spillede i Lemvig GF og FS Holstebro, inden han i 2012 skiftede fra Holstebro til Randers FC.

Randers FC 
Kallesøe blev rykket op i A-truppen allerede som 17-årig, da han som 16-årig underskrev sin første professionelle kontrakt med Randers i februar 2014. Kontrakten var dog først gældende fra sommeren 2014 og betød derfor også, at han som 17-årige ville blive rykket op på seniortruppen.

Kallesøe blev den 31. august 2017 udlejet til Kallesøe til Viborg FF for resten af 2017. Dette blev ifølge Tipsbladet betegnet som en overraskelse, da han havde fået spilletid i sæsonens seks sidste kampe samt en startplads i de sidste fire kampe. Viborg FF ønskede at beholde Kallesøe, efter han havde spillet 12 kampe i løbet af efteråret, men alligevel endte det med, at Kallesøe fra starten af 2018 vendte tilbage til Randers FC.

Referencer

Eksterne henvisninger 
 Mikkel Kallesøe  på randersfc.dk
 

Fodboldspillere fra Danmark
Fodboldspillere fra Lemvig GF
Fodboldspillere fra Randers FC
Fodboldspillere fra Viborg FF
Personer fra Lemvig
Rudolph Bruun

Rudolph Bruun (født 18. juli 1820 i København, død 24. marts 1906 på Stenalt) var en dansk godsejer, far til Jørgen Bruun.

Han var søn af Anette Christiane Lange og Peter Christian Bruun til Stenalt, som faderen havde købt i 1842, og som han selv overtog i 1847. Bruun var desuden ejer af Kokkedal Slot i Nordjylland fra 1870 til 1881. Han var kammerherre og hofjægermester.

29. september 1847 ægtede han i Fausing Kirke Christiane Mette komtesse Scheel (27. september 1828 på Gammel Estrup - 6. juni 1910 på Stenalt), datter af lensgreve, premierløjtnant Christen Scheel (1792-1844) og Christiane født Pind (1796-1855).

Kilder 
Danmarks Adels Aarbog 1943.

Godsejere fra Danmark
Kammerherrer fra Danmark
Hofjægermestre fra Danmark
Danskere i 1800-tallet
Danskere i 1900-tallet
Personer fra København
Víctor Aristizábal

Víctor Hugo Aristizábal Posada (født 9. december 1971 i Medellín, Colombia) er en tidligere colombiansk fodboldspiller (angriber).

Aristazábal spillede i en lang række klubber i både hjem- og udlandet. Længst tid tilbragte han hos Atlético Nacional i hjembyen Medellín, hvor han samlet spillede i 11 sæsoner. Her var han med til at vinde seks colombianske mesterskaber. Blandt hans klubber i udlandet kan blandt andet nævnes Valencia i Spanien og São Paulo, Cruzeiro og Coritiba i Brasilien. Han vandt i 2003 det brasilianske mesterskab med Cruzeiro.

Aristazábal spillede desuden, mellem 1993 og 2003, 66 kampe og scorede 15 mål for det colombianske landshold. Han repræsenterede sit land ved både VM i 1994 i USA og VM i 1998 i Frankrig. Han kom ikke på banen i 1994-turneringen, mens han i 1998 spillede alle holdets tre kampe.

Aristazábal var også en del af det colombianske hold, der i 2001 på hjemmebane for første gang nogensinde vandt guld ved Copa América. Her spillede han samtlige colombianernes seks kampe, og blev med seks scoringer desuden turneringens topscorer. I forlængelse af denne triumf kvalificerede holdet sig også til Confederations Cup 2003. Her var Aristazábal med til at blive nr 4. med colombianerne.

Titler 
Categoria Primera A
 1991, 1994, 1999, 2005 (Apertura), 2007 (Apertura), 2007 (Clausura) med Atlético Nacional

Copa Interamericana
 1990 og 1995 med Atlético NacionalSerie Á (Brasilien) 2003 med CruzeiroCopa América'''
 2001 med Colombia

Referencer 

Fodboldspillere fra Colombia
Fodboldspillere fra Atlético Nacional
Fodboldspillere fra Deportivo Cali
Fodboldspillere fra São Paulo FC
Fodboldspillere fra Valencia CF
Fodboldspillere fra Cruzeiro Esporte Clube
Fodboldspillere fra Coritiba FC
Fodboldspillere fra Santos FC
Personer fra Medellín
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Jørgen Bruun (godsejer)

Jørgen Christian Julius Vilhelm Bruun (født 7. august 1858 på Stenalt, død 21. maj 1934) var en dansk godsejer.

Han var søn af Rudolph Bruun til Stenalt og Christiane Mette født komtesse Scheel. Fra 1881 til 1912 ejede han Kokkedal Slot og arvede i 1910 Stenalt, som han havde til sin død.

Han var Ridder af Dannebrog og hofjægermester, medlem af repræsentantskabet for Hedeselskabet, præsident for Understøttelsesforeningen for trængende jydske Landmænd, formand for Dansk Plantageforsikringsforenings repræsentantskab, landvæsenskommissær og medlem af Hjørring Amtsråd. Han var ugift, og Stenalt overgik derfor til en fjern slægtning af Scheel-familien, diplomaten Carl Scheel.

Kilder 
 Kraks Blå Bog 1929.

Personer i Kraks Blå Bog (afdøde)
Godsejere fra Danmark
Hofjægermestre fra Danmark
Danskere i 1800-tallet
Danskere i 1900-tallet
Personer fra Jylland
Riddere af Dannebrog
Amtsrådsmedlemmer
Mauricio Serna

Mauricio Alberto Serna Valencia (født 22. januar 1968 i Medellín, Colombia) er en tidligere colombiansk fodboldspiller (midtbane).

Sernas karriere strakte sig over 16 år, og blev tilbragt i både Colombia, Mexico og Argentina. Han spillede blandt andet for Atlético Nacional i hjembyen Medellín, samt for Boca Juniors fra den argentinske hovedstad Buenos Aires og mexicanske Puebla FC. Han vandt både to colombianske og to argentinske mesterskaber med henholdsvis Nacional og Boca. Med Boca blev det desuden til to triumfer i den fineste sydamerikanske klubturnering, Copa Libertadores.

Serna spillede desuden, mellem 1993 og 2001, 51 kampe og scorede to mål for det colombianske landshold. Han repræsenterede sit land ved både VM i 1994 i USA og VM i 1998 i Frankrig. Han var ikke på banen i 1994-turneringen, mens han i 1998 spillede alle colombianernes tre kampe.

Titler 
Categoria Primera A
 1991 og 1994 med Atlético Nacional

Primera División de Argentina
 1998 (Apertura) 1999 (Clausura) og 2000 (Apertura) med Boca Juniors

Copa Libertadores
 2000 og 2001 med Boca Juniors

Intercontinental Cup
 2000 med Boca Juniors

Referencer 

Fodboldspillere fra Colombia
Fodboldspillere fra Atlético Nacional
Fodboldspillere fra Boca Juniors
Fodboldspillere fra Puebla FC
Personer fra Medellín
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Wilson Pérez

Wilson Enrique Pérez Pérez (født 9. august 1967 i Barranquilla, Colombia) er en tidligere colombiansk fodboldspiller (forsvarer).

Pérez var på klubplan udelukkende tilknyttet klubber i hjemlandet, hvoraf 12 sæsoner blev tilbragt hos América de Cali. Han vandt det colombianske mesterskab hele fire gange med klubben. Han afsluttede sin karriere hos Atlético Junior i hjembyen Barranquilla.

Pérez spillede desuden, mellem 1989 og 1997, 47 kampe og scorede tre mål for det colombianske landshold. Han repræsenterede sit land ved VM i 1994 i USA. Her spillede han alle colombianernes tre kampe, men kunne ikke forhindre at holdet måtte rejse hjem efter det indledende gruppespil.

Titler 
Categoria Primera A
 1985, 1986, 1990 og 1992 med América de Cali

Referencer 

Fodboldspillere fra Colombia
Fodboldspillere fra América de Cali
Fodboldspillere fra Atlético Junior
Fodboldspillere fra Millonarios
Fodboldspillere fra Independiente Medellín
Personer fra Barranquilla
Deltagere ved verdensmesterskabet i fodbold 1994
Iván Córdoba

Iván Ramiro Córdoba Sepúlveda (født 11. august 1976 i Rionegro, Colombia) er en tidligere colombiansk fodboldspiller (forsvarer).

Córdobas seniorkarriere strakte sig over 20 år, og er bedst husket for hans 13 år hos Inter i Italien. I sin tid i Milano-klubben var han både med til at vinde fem italienske mesterskaber, fire pokaltitler samt både Champions League og VM for klubhold i 2010.

Inden sin tid i Italien havde Córdoba også spillet i både hjemlandet, hvor han repræsenterede Medellín-storklubben Atlético Nacional, samt i argentinske San Lorenzo de Almagro.

Córdoba spillede desuden, mellem 1997 og 2010, 73 kampe og scorede fem mål for det colombianske landshold. Hans første landskamp var et Copa América-opgør mod Costa Rica 16. juni 1997, mens hans sidste optræden i landsholdstrøjen var en venskabskamp 7. september 2010 på udebane mod Mexico.

Han repræsenterede sit land ved VM i 1998 i Frankrig. Han kom dog ikke på banen i turneringen, hvor colombianerne ikke gik videre fra det indledende gruppespil. Tre år senere var han med til at sikre Colombia landets første Copa América-titel nogensinde, da man på hjemmebane vandt guld efter finalesejr over Mexico. Córdoba spillede fem af sit lands seks kampe i turneringen, hvor colombianerne vakte opsigt ved ikke at lukke et eneste mål ind.

Titler 
Serie A
 2006, 2007, 2008, 2009 og 2010 med Inter

Coppa Italia
 2005, 2006, 2010 og 2011 med Inter

Supercoppa Italiana
 2005, 2006, 2008 og 2010 med Inter

UEFA Champions League
 2010 med Inter

VM for klubhold
 2010 med Inter

Copa América
 2001 med Colombia

Referencer 

Fodboldspillere fra Colombia
Fodboldspillere fra Atlético Nacional
Fodboldspillere fra San Lorenzo de Almagro
Fodboldspillere fra FC Internazionale Milano
Deltagere ved verdensmesterskabet i fodbold 1998
José Santa

José Fernando Santa Robledo (født 12. september 1970 i Pereira, Colombia) er en tidligere colombiansk fodboldspiller (forsvarer).

Santa tilbragte hele sin karriere i Medellín-storklubben Atlético Nacional. Her var han med til at vinde to colombianske mesterskaber samt Copa Libertadores i 1989.

Santa spillede desuden, mellem 1995 og 1998, 28 kampe for det colombianske landshold. Han repræsenterede sit land ved VM i 1998 i Frankrig. Her spillede han to af colombianernes tre kampe i turneringen, hvor holdet ikke gik videre fra det indledende gruppespil. Han var også med til at vinde bronze ved Copa América i 1995.

Titler 
Categoria Primera A
 1991 og 1994 med Atlético Nacional

Copa Libertadores
 1989 med Atlético Nacional

Copa Interamericana
 1990 og 1997 med Atlético Nacional

Referencer 

Fodboldspillere fra Colombia
Fodboldspillere fra Atlético Nacional
Deltagere ved verdensmesterskabet i fodbold 1998
Jorge Bermúdez

Jorge Hernán Bermúdez Morales (født 18. juni 1971 i Armenia, Colombia) er en tidligere colombiansk fodboldspiller (forsvarer).

Bermúdez' karriere strate sig over 19 år, og af hans klubber kan blandt andet nævnes América de Cali og Independiente Santa Fe i hjemlandet, Benfica i Portugal samt argentinske Boca Juniors og Newell's Old Boys. Han vandt i løbet af karrieren både det colombianske, græske og argentinske mesterskab.

Bermúdez spillede desuden, mellem 1995 og 2001, 56 kampe og scorede tre mål for det colombianske landshold. Han repræsenterede sit land ved VM i 1998 i Frankrig. Her spillede han alle colombianernes tre kampe i turneringen, men kunne ikke forhindre at holdet røg ud allerede efter det indledende gruppespil. Han var også med til at vinde bronze ved Copa América i 1995.

Titler 
Categoria Primera A
 1990 og 1992 med América de Cali

Primera División de Argentina
 1998 (Apertura), 1999 (Clausura) og 2000 (Apertura) med Boca Juniors

Copa Libertadores
 2000 og 2001 med Boca Juniors

Intercontinental Cup
 2000 med Boca Juniors

Superligaen (Grækenland)
 2001 og 2002 med Olympiakos

Referencer 

Fodboldspillere fra Colombia
Fodboldspillere fra América de Cali
Fodboldspillere fra Independiente Santa Fe
Fodboldspillere fra Boca Juniors
Fodboldspillere fra Olympiakos
Fodboldspillere fra S.L. Benfica
Deltagere ved verdensmesterskabet i fodbold 1998
Miguel Calero

Miguel Ángel Calero Rodríguez (14. april 1971 - 4. december 2012) var en colombiansk fodboldspiller (målmand).

Calero startede sin karriere i hjemlandet, hvor han spillede for Deportivo Cali og Atlético Nacional, men var sidenhen i hele 12 sæsoner tilknyttet CF Pachuca i Mexico. Med både Deportivo Cali og Atlético Nacional vandt han det colombianske mesterskab, mens det blev til hele fire mexicanske mesterskaber med Pachuca.

Calero spillede desuden, mellem 1995 og 2009, 51 kampe for det colombianske landshold. Han repræsenterede sit land ved VM i 1998 i Frankrig. Han kom dog ikke på banen i turneringen, hvor colombianerne ikke gik videre fra det indledende gruppespil. Tre år senere var han med til at vinde Colombias første Copa América-titel nogensinde, da man på hjemmebane vandt guld efter finalesejr over Mexico. Han spillede en enkelt af colombianernes indledende gruppekampe, men var ellers reserve for førstevalget Óscar Córdoba.

Calero døde den 4. december 2012, i en alder af kun 41 år, efter at være blevet ramt af to blodpropper i hjernen indenfor kort tid.

Referencer 

Fodboldspillere fra Colombia
Fodboldspillere fra Atlético Nacional
Fodboldspillere fra Deportivo Cali
Fodboldspillere fra CF Pachuca
Deltagere ved verdensmesterskabet i fodbold 1998
Frederick Stanley, 16. jarl af Derby

Frederick Arthur Stanley, 16. jarl af Derby (født 15. januar 1841, død 14. juni 1908) var en engelsk politiker. Han var søn af Edward Smith-Stanley, 14. jarl af Derby og yngre bror til Edward Stanley, 15. jarl af Derby. 

Stanley var 1862–65 officer i garden, men afgik som kaptajn. Han valgtes 1865 til Underhuset som konservativ og fortrængte 1868 Lord Hartington fra hans kreds i Lancashire. Han blev 1874 finansiel sekretær i Krigsministeriet, overflyttedes 1877 i samme egenskab til Skatkamret og blev marts 1878 krigsminister indtil april 1880, da hele ministeriet gik af. Juni 1885, da det konservative parti igen kom til magten, blev han minister for kolonierne, dog kun et halvt års tid, og endelig juli 1886 handelsminister og samtidig ophøjet til peer som Baron Stanley. 1888–93 var han generalguvernør i Canada, og da broderen døde barnløs, blev han 1893 jarl af Derby.

Kilder 
 

Politikere fra England
Handelsministre fra Storbritannien
Jarler fra England
Briter i 1800-tallet
Generalguvernører fra Canada
Vandpyt

En vandpyt er en midlertidig vandsamling på jordoverfladen, som i størrelse som regel er mindre end 1 meter i tværmål. Vandpytter dannes efter regnvejr og ofte på gader og veje med lavninger som følge af kørselsslid. Deres eksistens er som regel kortvarig, idet vandet i pytten atter hurtigt vil forsvinde grundet perkolation og fordampning under indtryk af solstrålernes varmepåvirkning.

Se også
 Vandhul
 Dam
 Kær (vådområde)
 Damrokker

I litteraturen 

Digteren skrev:
"Selv i en vandpyt Himlen spejler sine glæder, tankeløs, Du dog i mangen vandpyt træder."

Noter 

Hydrologi
Regn
Jomfrutale

Jomfrutale er en offentlig persons, for eksempel et parlamentmedlems, første offentlige tale. Begrebet har stor betydning især i Underhuset i Storbritannien.

Kilder 

 

Politisk terminologi
Retoriske begreber
Anne Casimir Pyrame de Candolle

Anne Casimir Pyrame de Candolle (født 20. februar 1836 i Genève, død 3. oktober 1918 i Chêne-Bougeries) var en schweizisk botaniker og søn af Alphonse Pyrame de Candolle.

Han studerede kemi, fysik og matematik i Paris (1853-1857), senere tilbringer han noget tid i England, hvor han mødtes med Miles Berkeley. I 1859 besøgte han Algeriet, og i de følgende år, fortsatte han sin uddannelse i Berlin. Bagefter vendte han tilbage til Genève som assistent og kollega til sin far.

Referencer 

Botanikere fra Schweiz
Personer fra Genève
Borough of Wokingham

Wokingham er en selvstyrende kommune i Berkshire, England. Kommunen har navn efter administrationsbyen Wokingham.

Kommunen blev oprettet 1. april 1974, da to mindre kommuner blev lagt sammen.

Den 1. april 1998 blev grevskabsrådet i Berkshire nedlagt, og Wokingham fik status som en selvstyrende kommune.

Enhedslige myndigheder i Sydøstengland
Berkshire
Miles Joseph Berkeley

Miles Joseph Berkeley (født 1. april 1803, død 30. juli 1889) var en engelsk botaniker og præst, og var en af grundlæggerne af plantepatologi. 

Berkeley blev født i Biggin Hall, Benefield, Northamptonshire, og uddannet på Rugby School (Rugby) og Christ's College (Cambridge).

Fra 1833 var Berkeley sognepræst på landet. Han studerede med iver sporeplanter, især svampe, og bidrog væsentligt til viden om dette gennem adskillige værker, som British Fungi (1836-43), Introduction to cryptogamic Botany (1857), Handbook of British Mosses (1863) med flere.

I juni 1879 blev han valgt som fellow i Royal Society og blev tildelt deres Royal Medal i 1863.

Han døde på sin præstegård, Sibbertoft, nær Market Harborough, den 30. juli 1889.

Referencer

Kilder 

 

Mykologer
Præster fra England
Botanikere fra Storbritannien
Medlemmer af Royal Society
Briter i 1800-tallet
Plantepatologer
Carl Scheel

Carl Boswell Christopher greve Scheel (født 7. oktober 1876 på Mariendal, Malling Sogn, død 30. april 1937 i Antwerpen) var en dansk godsejer og diplomat.

Carl Scheel var søn af hofjægermester og lensgreve Christen Scheel til Stamhuset Gammel Estrup og Ingeborg født Brøchner. Han blev 1900 sekondløjtnant ved 30. Bataljon, konsulatssekretær i Antwerpen, 1919 konstitueret og 1920 udsendt som dansk vicekonsul i Antwerpen, hvor han var til sin død. Han blev 8. september 1922 Ridder af Dannebrog. I 1934 arvede han herregården Stenalt fra en fjern slægtning, Jørgen Bruun, men døde allerede 1937. Da han var barnløs, gik Stenalt til et andet medlem af slægten Scheel.

Scheel blev gift 12. juli 1928 på Frederiksberg Rådhus med Ellen Begtrup-Hansen (13. marts 1907 i Silkeborg - 17. juni 1961 på Usserød Sygehus), datter af overlæge Theodor Andreas Begtrup-Hansen og Julie Gjerstrup). Parret blev hurtigt skilt, og hun ægtede dernæst 5. juli 1929 læge Aage Gunnar Lauritzen (1880-1948). Også dette ægteskab blev opløst 1938.

Kilder 
Danmarks Adels Aarbog 1943.

Carl
Grever fra Danmark
Godsejere fra Danmark
Riddere af Dannebrog
Konsuler fra Danmark
Danskere i 1800-tallet
Danskere i 1900-tallet
Officerer fra Danmark
Yousuf Butt

Yousuf Butt (født 18. oktober 1989) er en fodboldspiller, der spiller for den danske 1. divisionsklub Brønshøj. Yousuf Butt spiller målmand.

Klubkarriere

HIK 
Yousuf kom i HIK's trup, da han var 16 år og fik debut som 17-årig.

Skjold 
Han tog derefter til Boldklubben Skjold, hvor han spillede samtlige kampe for dem i 2010.

Skjold Birkerød 
Han skiftede derefter til en anden 2. divisionsklub, Skjold Birkerød

BGA 
Han tog så turen til BGA, hvor han hurtigt bed sig fast og senere blev anfører for klubben.

Brønshøj Boldklub 
Han har nu taget turen til 1. divisionsklubben Brønshøj, hvor han i første omgang er tiltænkt en rolle som reserve for holdets normale førstekeeper Nicklas Dannevang

Landsholdskarriere 
Yousuf Butt har bidt sig fast, som Pakistans førstemålmand. Butt er flere gange blevet kåret til kampens spiller, og er blevet kaldt en af de bedste keepere i Syd-Asien, hvor hans målmandsevner har givet ham øgenavnet "Muren" fra fansene i Syd-Asien

Eksterne henvisninger 

Fodboldspillere fra Brønshøj Boldklub
Fodboldspillere fra Pakistan
West Berkshire

West Berkshire er en selvstyrende kommune i Berkshire, England.

Kommunens administrationsby hedder Newbury.

Kommunen blev oprettet 1. april 1974, da nogle mindre kommuner blev lagt sammen.

Den 1. april 1998 blev grevskabsrådet i Berkshire nedlagt, og West Berkshire fik status som en selvstyrende kommune.

Kendte indbyggere 
Kate Middleton er født og opvokset i landsbyen Chapel Row, der ligger i kommunen.

Enhedslige myndigheder i Sydøstengland
Berkshire
Hermann Zabel

Hermann Zabel (22. september 1832 i Neu-Katzow - 26. april 1912 i Gotha) var en tysk botaniker, der er specialiseret inden for dendrologi.
Fra 1854 til 1860 var han ansat som assistent ved den botaniske have og museum i Greifswald. 

Fra 1869 til 1895 var han direktør for botanisk have i Hannoversch Münden.

Værker 
 Übersicht der Flora von Neuvorpommern und Rügen, 1859
 "Catalogue of the Botanic Garden of the Forest Academy of Munden, Germany", (published in English).
 Die Gattung Symphoricarpus, 1887
 Die strauchigen Spiräen der deutschen Gärten, 1893 
 Handbuch der Laubholz-Benenung, 1903 (med Ludwig Beissner, Ernst Schelle)

Referencer 

Botanikere fra Tyskland
Tyskere i 1800-tallet
Tyskere i 1900-tallet
Forstmænd fra Tyskland